钦定古今图书集成/明伦汇编/氏族典/第536卷 > 《泸溪县志》 > 石敬赟
## 钦定古今图书集成/明伦汇编/氏族典/第536卷 > 《泸溪县志》 > 石敬赟

按《五代史晋家人传》：“高祖弟敬赟，字德和，少无赖，窜
身民间。高祖使人求得之，补太原牙将。即位，以为飞
龙皇城使，累迁曹州防御使。天福五年冬，拜河阳三
城节度使。敬赟性贪暴，高祖为择贤佐吏辅之，而敬
赟亦惮高祖严，未尝敢犯法。岁馀，徙镇保义。出帝时，
加同中书门下平章事，始渐骄恣暴虐。开运元年七”
月，复出为威胜军节度使。岁馀，出帝以曹州为威信
军，授敬赟节度使。在曹贪暴尤甚，久之召还。张彦泽
兵犯京师，敬赟夜走，逾城东垣，堕沙濠溺死，时年四
十五。